CELEX: 62011TN0486
Language: et
Date: 2011-09-02 00:00:00
Title: Kohtuasi T-486/11: 2. septembril 2011 esitatud hagi — Telekomunikacja Polska versus komisjon

19.11.2011   
            
            
               ET
            
            
               Euroopa Liidu Teataja
            
            
               C 340/27
            
         2. septembril 2011 esitatud hagi — Telekomunikacja Polska versus komisjon
   (Kohtuasi T-486/11)
   2011/C 340/56
   Kohtumenetluse keel: inglise
   
      Pooled
   
   
      Hageja: Telekomunikacja Polska SA (Varssavi, Poola Vabariik) (esindajad: advokaadid M. Modzelewska de Raad, P. Paśnik, S. Hautbourg, C. Vajda, QC, ja barrister A. Howard)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 22. juuni 2011. aasta otsus C(2011) 4378 lõplik täies ulatuses; teise võimalusena
            
         
               —
            
            
               tühistada vaidlustatud otsuse artikkel 2 täies ulatuses; kolmanda võimalusena
            
         
               —
            
            
               vähendada vastavalt selles nimetatud trahvi summat;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et:
               
                           —
                        
                        
                           on rikutud õigusnormi ja ei ole tõendatud õiguslikku huvi uurimise läbiviimise suhtes ning eelneva käitumise suhtes rikkumise otsuse tegemise kohta;
                        
                     
         
               2.
            
            
               Teine väide, et:
               
                           —
                        
                        
                           vaidlustatud otsuse artikkel 2 on vastuolus Euroopa Inimõiguste konventsiooniga („EIÕK”) ning Euroopa Liidu põhiõiguste harta artikliga 47, kuna kriminaalsüüdistuse määras kindlaks haldusasutus, täpsemalt komisjon, mitte sõltumatu kohus kooskõlas artikli 6 tagatistega;
                        
                     
         
               3.
            
            
               Kolmas väide, et:
               
                           —
                        
                        
                           artikkel 2 on õigustühine, kuna komisjon rikkus haldusmenetluse käigus hageja kaitseõigusi sellega, et ta ei esitanud oma seisukohta raskendavate või pehmendavatele asjaolude kohta trahvi arvutamisel;
                        
                     
         
               4.
            
            
               Neljanda väitega palub hageja:
               
                           —
                        
                        
                           vähendada trahvi summat, kuna komisjon eksis rikkumise raskust hinnates ning rikkus põhitrahvi summa kindlaksmääramisel proportsionaalsuse põhimõtet:
                           
                                       a)
                                    
                                    
                                       sellega, et ta ei võtnud arvesse asjaolu, et rikkumine hõlmas erineva pikkuse ja intensiivsusega erinevaid tavasid;
                                    
                                 
                                       b)
                                    
                                    
                                       sellega, et tegi hindamisvea, kui ta leidis, et rikkumisel oli tegelik negatiivne mõju konkurentsile ja asjaomase turu tarbijatele.
                                    
                                 
                     
         
               5.
            
            
               Viienda väitega palub hageja:
               
                           —
                        
                        
                           vähendada trahvi summat, kuna komisjon ei võtnud lubamatult ja ebaõiglaselt arvesse leevendavaid asjaolusid:
                           
                                       a)
                                    
                                    
                                       jättes arvesse võtmata hageja poolt võetud asendusmeetmed, mis hõlmasid lairibainfrastruktuuri parandamiseks mõeldud konkurentidele ja tarbijatele suunatud täiendavaid investeeringuid Poolas;
                                    
                                 
                                       b)
                                    
                                    
                                       jättes tunnustamast vabatahtliku rikkumise lõpetamise;
                                    
                                 
                                       c)
                                    
                                    
                                       jättes arvestamata hageja poolt tehtud pakkumise võtta kohustusi.